ORP Czajka (1921)

ORP Czajka (entinen FM 2) oli Puolan merivoimien Tanskasta ostama FM-luokan miinanraivaaja Finlandia II, joka oli alkujaan Saksan keisarikunnan laivaston miinanraivaaja.

 Valmistus 

Saksan keisarikunnan laivasto tilasi  aluksen Geestemündesta Schichau Seebeckwerftiltä, missä köli laskettiin telakkanumerolla 413. Alus laskettiin vesille 6. heinäkuuta 1918 ja otettiin palvelukseen 24. elokuuta 1918. Aluksen aseistuksena oli yksi 8,8 cm KL/30 -tykki.Gardiner, Robert 1906-1921 s. 187Gröner et al 1991 s. 119-120

 Palvelus 
Alus oli sukellusvenemiehistöjen koulutuksessa maalilaivana ennen kuin se poistettiin alusluettelosta 10. maaliskuuta 1920. Alus myytiin Kielissä Tanskalle, joka myi sen 24. syyskuuta 1920 edelleen Puolalle miljoonalla Saksan markalla. Alus saapui Puolaan nimettynä Finlandia II:ksi, ja se nimettiin laivastoon liitettäessä ORP Czajkaksi. Puolassa aluksen aseistukseksi muutettiin yksi 47 millimetrin tykki, kaksi konekivääriä sekä 20 miinaa ja kaksi erilaista miinanraivainta.Gardiner, Robert 1906-1921 s. 420

Alus poistettiin alusluettelosta 1935 ja se myytiin siviilikäyttöön, jolloin sen nimenä oli S/S Czajka. Aluksen miehistö upotti aluksensa syyskuussa 1939 Gdanskin satamaan. Myöhemmin hylky nostettiin ja romutettiin.Gröner et al 1991 s. 120

 Lähteet 

 Viitteet 

Luokka:Puolan merivoimien FM-luokan miinanraivaajat